স্টাফ রিপোর্টার ॥ হবিগঞ্জ সদর উপজেলা পরিষদ নির্বাচন। আজ বাদে কাল ভোট। জনগণ তাদের পছন্দের প্রতিনিধি নিয়োগ করতে অধীর আগ্রহে দিনটির জন্য অপেক্ষা করছে। গতকাল রাত ১২ টা থেকে বন্ধ হয়ে গেছে সব রকমের প্রচার প্রচারণা। প্রার্থীরা মুখে মুখে অংক কষছেন কোন এলাকায় কত ভোট পেতে পারেন। কেউ কেউ খাতা কলমেও এলাকাভিত্তিক ভোটের অংক করছেন। আবার ভোটাররাও চিন্তাভাবনা করছেন কাকে ভোট দিলে এলাকার উন্নয়ন হবে। প্রার্থীদের যোগ্যতা অযোগ্যতা এবং ব্যক্তিগত ইমেজ নিয়েও ভোটারদের মধ্যে বলাবলি হচ্ছে। ভোটের ক্ষেত্রে ব্যতিক্রম হচ্ছে হবিগঞ্জ সদর উপজেলা। অন্যান্য উপজেলায় বিদ্রোহী প্রার্থী থাকলেও এ উপজেলায় কোন দলেই বিদ্রোহী কোন চেয়ারম্যান প্রার্থী নেই। আওয়ামীলীগের রয়েছেন একক প্রার্থী মোতাচ্ছিরুল ইসলাম, বিএনপির একক প্রার্থী গোলাম কিবরিয়া চৌধুরী বেলাল ...